***Приложение***

**МЕТОДИКАТА ЗА КОМПЛЕКСНА ОЦЕНКА И НАЧИНА ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ.**

Критерият за възлагане на настоящата обществена поръчка е икономически най-изгодната оферта, въз основа на критерия за **„оптимално съотношение качество/цена“** по смисъла на чл.70, ал.2, т.3 от ЗОП.

**Максимално възможна оценка 100 точки.**

*Забележка: При оценката комисията изчислява точките с точност до втория знак след десетичната запетая.*

**Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на Възложителя.**

Критерият **„оптимално съотношение качество/цена”** включва следните показатели и тежести в комплексната оценка на офертите:

**Комплексна оценка (КО) се изчислява по формулата**

**КО= ОТ+ ОЦ,**

където:

**ОТ е Оценка на техническото предложение на участника.**

**ОЦ е Оценка на ценовото предложение на участника.**

Комплексната оценка се измерва в **брой точки.** Максималният брой точки, който може да получи участник е **100 т.**

На първо място се класира участникът, събрал най-много точки.

**(1) Показател ОТ - Оценка на техническото предложение на участника е с максимална стойност 60 (шестдесет) точки;**

Техническо предложение, което не съответства на действащи технически норми и стандарти, на изисквания на Техническите спецификации на Възложителя и/или на разпоредби на приложимата нормативна уредба, няма да бъде оценявано и ще бъде отстранено от участие в процедурата.

**ОТ=T1 + T2+ T3 + T4**

където:

**T1 e „Технологичен процес”;**

**T2 e „Експлоатационни разходи”;**

**T3 e „Организация на проектантската задача”;**

**T4 e „Организация на строителството и доставките на оборудване и съоръжения за ПСОВ”;**

Максималния брой точки по всеки подпоказател е както следва:

**T1 -** 20 точки

**T2 -** 20 точки

**T3** - 10 точки

**T4** - 10 точки

* **Подпоказател T1 e „Технологичен процес”** с максимална стойност 20 (двадесет) точки.

Скалата за оценка на **Т1** е двустепенна - 10 и 20 точки в зависимост от предложения процес на пречистване на отпадъчните води, съответствието и взаимната обвързаност между хидравлични и проектни/ технологични изчисления и основните чертежи, показващи проектното решение.

Участникът следва да докаже, че технологичния процес е изцяло в съответствие с изискванията на Възложителя. Трябва да представи описание на процеса на пречистване на отпадъчните води и предложените за изпълнение работи. Да приложи хидравлични и проектни/ технологични изчисления, и основни чертежи (генерален план, технологична схема, хидравличен профил и др.), показващи проектното решение. Предоставените в индикативния проект към тръжните документация чертежи са само за информация. Участникът следва да изготви свой проект.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  |  | | --- | --- | --- | | **Подпоказател** | Начин на оценка | **Оценка** | | **Технологичен процес** | По този подпоказател Комисията оценява процеса на пречистване на отпадъчните води, съответствието и взаимната обвързаност между хидравлични и проектни/ технологични изчисления и основните чертежи, показващи проектното решение. Преценява адекватността и целесъобразността на представеното технологично решение. | 10 т. – Предложеният технологичен процес гарантира изпълнението на основните заложени в поръчката дейности, но съдържа частични вътрешни противоречия, които не са съществени и могат да бъдат преодолени при проектирането, без това да повлияе на резултатите на изпълнението на основните заложени в поръчката дейности, посочени от Възложителя в техническата документация. | |  | 20 т. – Предложеният технологичен процес гарантира изпълнението на основните заложени в поръчката дейности, посочени от Възложителя в техническата документация, като технологията е съобразена със спецификата и местоположението на обекта, атмосферните условия и изпълнение на СМР и доставки при работеща станция. | |

* Подпоказател **T2 - „Експлоатационни разходи” е** с максимална стойност 20 (двадесет) точки;

Подпоказателя е предмет на оценка, съгласно тази методика след установяване на пълното съответствие на **Гаранцията на процеса** с изискванията на Възложителя. Експлоатационните разходи трябва да са в пълно съответствие с предложената технологична схема и оборудване.

Оценката по Подпоказател „Експлоатационни разходи” на конкретния участник се определя по следната формула:

*Ел. енергия мин.*

**Т2**= ------------------------ х 20, където:

*Ел. енергия Участник*

**Ел. енергия *мин.*** е предложената от Участниците най-ниска стойност на консумация на ел. енергия в киловатчаса/година *при максимално натоварване на съоръжението.*

**Ел.енергия *Участник*** е предложената от Участника консумация на ел. енергия в киловатчаса/година *при максимално натоварване на съоръжението.*

Стойността се взима от ***Образец 1 Техническо предложение*** като се измерва в „**Разход за година квтч.** *при максимално натоварване на съоръжението.*

Максимален брой точки - **20 (двадесет),** получава Участникът, предложил най-ниска консумация на ел. енергия в киловатчаса/година *при максимално натоварване на съоръжението.*

* Подпоказател **T3 - Организация на проектантската задача e** с максимална стойност 10 (десет) точки;

Техническото предложение на Участника следва да обхваща всички дейности, необходими за изпълнението на проектирането и упражняването на авторски надзор, отчитайки спецификата на обекта и изискуемия съгласувателен и одобрителен режим. Всички дейности, следва да се представят в тяхната последователност и взаимна обвързаност, включително чрез определяне на тяхната продължителност. Когато участникът предлага паралелно изпълнение на две или повече дейности, с цел оптимизиране на ресурси и време за изпълнение, следва да представи каква е организацията на процесите, която предвижда, като се съобрази с нормативните условия за съгласуване и одобряване на инвестиционните проекти. Техническото предложение следва да отговаря на изискванията на Възложителя, посочени в техническата спецификация и указанията на действащото законодателство, на съществуващите нормативни изисквания и стандарти, и да е съобразено с предмета на поръчката и проектната документация. Следва да се представят предвижданите организация и мобилизация от участника, конкретни срокове за изпълнение на възложената работа, обвързани с конкретния подход за изпълнение на проектирането, съгласуването и одобряването на инвестиционните проекти, чрез представяне на линеен график.

Скалата за оценка на Подпоказател Т3 е двустепенна- 5 и 10 точки, в съответствие с последователността и взаимната съгласуваност /обвързаност на предлаганите за изпълнение дейности, съгласно изискванията на Възложителя.

|  |  |  |
| --- | --- | --- |
| **Подпоказател** | **Начин на оценка** | **Оценка** |
| ***Организация на проектантската задача*** | По този подпоказател Комисията оценява последователността, взаимната обвързаност, продължителността на проектирането и упражняването на авторски надзор, отчитайки спецификата на обекта и изискуемия съгласувателен и одобрителен режим. Преценява дали организацията на работа е максимално ефективна в рамките на заложените срокове за изпълнение. Ефективността се преценява и на база конкретно предприетите мерки, предвидени от участника за всяка дейност. | **5 т.** – Предложената организация на проектантската задача обхваща всички дейности от предмета на поръчката, но е ефективна само в отделни свои части или не са предприети мерки за осигуряване на максимална ефективност, обосновката на предложената организация на работа е недостатъчно ясно изразена и аргументирана |
|  | **10 т.** – Предложената организация на проектантската задача обхваща всички задачи и дейности - предмет на поръчката, разпределението е направено така, че да осигури максимална ефективност на работата и да осигури законосъобразността и качеството на проектирането и упражняването на авторски надзор. |

* Подпоказател **T4** - **Организация на строителството и доставките на оборудване и съоръжения за ПСОВ с** максимална стойност 10 (десет) точки;

Техническото предложение на Участника следва да обхваща всички дейности, необходими за изпълнението на строително-монтажните работи, доставките на оборудване и съоръжения за ПСОВ, обученията и гаранционно поддържане, отчитайки спецификата и местоположението на обекта, необходимостта от подготвителни дейности, атмосферните условия, изпълнение на СМР при работеща станция и др. Всички строително-монтажни дейности и доставки, следва да се представят в тяхната технологична последователност и взаимна обвързаност, включително чрез определяне на тяхната продължителност. Когато участникът предлага паралелно изпълнение на две или повече дейности, с цел оптимизиране на ресурси и време за изпълнение, следва да представи каква организация на процесите, оборудването и работната ръка предвижда, като се съобрази с нормативните и технологичните условия за съответните видове СМР. Техническото предложение следва да отговаря на изискванията на Възложителя, посочени в техническата документация на обекта и указанията на действащото законодателство, на съществуващите технически изисквания и стандарти, и да е съобразена с предмета на поръчката и проектната документация. Следва да се представят предвижданите организация и мобилизация на използваните от участника материални и човешки ресурси, конкретни срокове за изпълнение на възложената работа, обвързани с конкретния подход за изпълнение на предмета на поръчката, чрез представяне на линеен график и диаграма на работната ръка.

Скалата за оценка на Подпоказател Т4 е двустепенна- 5 и 10 точки, в съответствие с последователността и взаимната съгласуваност /обвързаност на предлаганите за изпълнение дейности, съгласно изискванията на Възложителя.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  |  | | --- | --- | --- | | **Подпоказател** | **Начин на оценка** | **Оценка** | | ***Организация на строителст-вото и доставките на оборудване и съоръжения за ПСОВ*** | По този подпоказател Комисията оценява последователността, взаимната обвързаност, продължителността на организацията на работата при реализиране предмета на поръчката (строително-монтажни работи, доставка на оборудване и съоръжения за ПСОВ, обучения и гаранционно поддържане), отчитайки спецификата и местоположението на обекта, необходимостта от подготвителни дейности, атмосферните условия и изпълнение на СМР при работеща станция, техническата обезпеченост на екипите със съответната механизация, оборудване и техника, заедно с подробно описание за всяко едно от тях, като се гарантира оптимална времева ангажираност при изпълнението на дейностите. Преценява дали организацията на работа е максимално ефективна в рамките на заложените срокове за изпълнение. Ефективността се преценява и на база конкретно предприетите мерки, предвидени от участника за всяка дейност | **5 т. –** Предложената организация на строителството и доставките на оборудване и съоръжения за ПСОВ обхваща всички дейности от предмета на поръчката, но е ефективна само в отделни свои части или не са предприети мерки за осигуряване на максимална ефективност, обосновката на предложената организация на работа е недостатъчно ясно изразена и аргументирана | |  | **10 т. –** Предложената организация на строителството и доставките на оборудване и съоръжения за ПСОВ обхваща всички задачи и дейности- предмет на поръчката, всяка от тях е напълно обезпечена от страна на работна ръка, времеви ресурс и технически възможности, разпределението е направено така, че да осигури максимална ефективност на работата и да осигури законосъобразността и качеството на строителството и доставките на оборудване и съоръжения за ПСОВ**.** | |

*Предложения относно последователността, взаимообвързаността и продължителността на предлаганите дейности, които не отговарят на изискванията на възложителя и проектната документация, действащото законодателство, техническите изисквания и стандарти, и при които предложената организация, подход на изпълнение и мобилизация на използваните ресурси не съответстват на конкретния предмет на поръчката и заложения срок на изпълнение, ще бъдат предложени за отстраняване.*

***\*Забележка:******„Ясно”*** *– описание, което съдържа недвусмислено посочени конкретен вид технология, работи и дейности по начин, по който същите да бъдат индивидуализирани сред останалите видове дейности.*

***\*Забележка:******„Подробно”*** *– описание, което освен че съдържа недвусмислено посочени конкретен вид технология, работи и дейности, не се ограничава в тяхното просто изброяване, а са добавени допълнителни поясняващи текстове и мотиви, свързани с обясняване на последователността, технологията или други факти, имащи отношение към повишаване качеството на изпълняваните СМР дейности и надграждане над предвидените в документацията за участие и/или в съществуващите стандарти и технически спецификации.*

**(2) Показател ОЦ е Оценка на ценовото предложение на участника е с максимална стойност 40 (четиридесет) точки;**

**ОЦ е Оценка на ценовото предложение на участника.**

По показател „Оценка на ценовото предложение на участника" (ОЦ) максималният брой точки, който може да получи всеки участник е 40. Максималният брой точки /40 точки/ по този показател получава офертата с предлагана **най- ниска обща цена.** Точките на останалите участници се определят в съотношение към най- ниската предложена цена по следната формула:

Pmin

ОЦ=-------------- х 40, където

Pn

„40” е тежестта на показателя;

Рn- цената, предложена от съответния участник;

Pmin - предложената минимална цена.

***\*Забележка:*** *Към оценка на ценовите предложения се пристъпва след като се извърши проверка и се установи, че са подготвени и представени в съответствие с изискванията на документацията за участие в процедурата. От участие в процедурата се отстранява участник, при който бъдат установени аритметични грешки, непълноти и/или несъответствия в ценовото предложение.*

## \*Забележка: При различия между стойностите, изразени с цифри и думи, за вярно се приема словесното изражение на стойностите;

***\*Забележка:*** *Ценовото предложение следва да бъде изготвено съгласно Образец №2.*

## Максималната възможна комплексна оценка е 100 точки. Участникът, чиято оферта е получила най-висока комплексна оценка, се класира на първо място, а останалите следват в низходящ ред, съгласно съответната им комплексна оценка.

* В случай, че комплексните оценки на две или повече оферти са равни, с предимство се класира офертата, в която се съдържат по- изгодни предложения, преценени в следния ред:
* по-ниска предложена цена;
* по-изгодно предложение по показатели извън предложена цена сравнени в низходящ ред съобразно тяхната тежест.

## В случай, че полученият резултат от оценката на две или повече оферти са равни, комисията прилага разпоредбите на чл. 58 от ППЗОП.